સૌથી પહેલા એક કઢાઈમાં ઘી ગરમ કરો તેમાં જીરુ અને હીંગ ઉમેરી વઘાર કરો. તેમાં ઝીણા સમારેલા લીલા મરચાં અને આદુ-લસણની પેસ્ટ ઉમેરો. 2 મિનિટ પછી તેમાં ઝીણા સમારેલા ટામેટા ઉમેરો અને 5થી 10 મિનિટ સુધી તેને સાંતળો. જ્યારે ટામેટા બરાબર ચઢી જાય ત્યારે તેમાં ક્રીમ ઉમેરવું અને સાથે જ અન્ય મસાલા પણ ઉમેરી દેવા. મસાલાની સુગંધ આવે એટલે તેમાં બાફેલી દાળ અને રાજમા ઉમેરી દેવા અને સાથે જ 1 ગ્લાસ પાણી ઉમેરવું. આ સામગ્રીને 5 મિનિટ ઢાંકી અને ધીમા તાપે ઉકળવા દેવી. 5 મિનિટ બાદ તેમાં જરૂર મુજબ નમક ઉમેરી અને માખણ પણ ઉમેરી દેવું. 5 મિનિટ દાળને ઉકાળવી અને પછી ગેસ બંધ કરી ગરમાગરમ સર્વ કરવી.